**Likumprojekta „Par nekustamā īpašuma atsavināšanu sabiedrības vajadzībām - valsts galvenā autoceļa projekta „E67/A7 Ķekavas apvedceļš” īstenošanai” sākotnējās ietekmes novērtējuma ziņojums (anotācija)**

|  |
| --- |
| **I.Tiesību akta projekta izstrādes nepieciešamība**  |
| 1. |  Pamatojums | Atbilstoši Sabiedrības vajadzībām nepieciešamā nekustamā īpašuma atsavināšanas likuma (turpmāk – Likums) 5.pantam nekustamā īpašuma piespiedu atsavināšana sabiedrības vajadzībām pieļaujama izņēmuma gadījumos vienīgi pret taisnīgu atlīdzību un tikai uz atsevišķa likuma pamata, ievērojot likumā paredzētos nosacījumus.Atbilstoši Likuma 13.pantam valsts pārvaldes iestāde sagatavo likumprojektu par attiecīgā nekustamā īpašuma atsavināšanu.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Valsts galvenā autoceļa projekta „E67/A7 Ķekavas apvedceļš” īstenošanai no nekustamā īpašuma īpašnieces nepieciešams atsavināt nekustamo īpašumu “Vairas” Ķekavas pagastā, Ķekavas novadā (kadastra Nr. 8070 010 0182, reģistrēts Rīgas rajona tiesas Zemesgrāmatu nodaļas Ķekavas pagasta zemesgrāmatas nodalījumā Nr. 100000448496) 0,0697 ha platībā, kura sastāvā ietilpts atdalītais nekustamais īpašums "Vairas C" (kadastra Nr. 8070 010 0208) - zemes vienība (kadastra apzīmējums 8070 010 0099) 0,0469 ha platībā (saskaņā ar Nekustamā īpašuma valsts kadastra informācijas sistēmas datiem) un nekustamā īpašuma “Vairas” (kadastra Nr. 8070 010 0182) zemes vienība (kadastra apzīmējums 8070 010 0098) 0,0228 ha platībā (saskaņā ar Nekustamā īpašuma valsts kadastra informācijas sistēmas datiem) Minētais nekustamais īpašums tiek atsavināts transporta infrastruktūras attīstībai un atsavināšana ir vienīgais veids šī mērķa sasniegšanai. Projekta konceptuālā nepieciešamība apstiprināta ar 2006. gada 12. jūlija Ministru kabineta rīkojumu Nr.518 „Par transporta attīstības pamatnostādnēm 2007.-2013.gadam”, kā arī tas ir iekļauts Transporta attīstības pamatnostādnēs 2014.-2020. gadam. 2014. gada 7. oktobrī Ministru kabineta sēdē (prot. Nr. 53, 35§), atbalstīts Satiksmes ministrijas iesniegtais priekšlikums par publiskās un privātās partnerības modeļa izmantošanu valsts galvenā autoceļa projekta „E67/A7 Ķekavas apvedceļš” īstenošanā. 2016. gada 10. martā izdots Ministru kabineta rīkojums Nr. 172 „Par valsts galvenā autoceļa projekta "E67/A7 Ķekavas apvedceļš" publiskās un privātās partnerības iepirkuma procedūras uzsākšanu”.Nekustamais īpašums „Vairas C” (nekustamā īpašuma kadastra Nr. 8070 010 0208) ir atdalīts no nekustamā īpašuma „Vairas” (nekustamā īpašuma kadastra Nr. 8070 010 0182) zemes vienības kadastra apzīmējuma 8070 010 0182 un ir reģistrēts Valsts zemes dienesta Nekustamā īpašuma valsts kadastra informācijas sistēmā, bet nav nostiprināts zemesgrāmatu nodalījumā kā atsevišķs nekustamais īpašums.Nekustamais īpašums „Vairas” (nekustamā īpašuma kadastra Nr. 8070 010 0182) ir reģistrēts Rīgas rajona tiesas zemesgrāmatu nodaļas Ķekavas pagasta zemesgrāmatas nodalījumā Nr. 100000448496.Nekustamajam īpašumam „Vairas C” (nekustamā īpašuma kadastra Nr. 8070 010 0208) ir noteikti šādi apgrūtinājumi (saskaņā ar Nekustamā īpašuma valsts kadastra informācijas sistēmas datiem):* vides un dabas resursu ķīmiskās aizsargjoslas teritorija ap pazemes ūdens ņemšanas vietu – 0,0469 ha platībā;
* ceļa servitūta teritorija – 0,0052 ha platībā.

Nekustamais īpašums „Vairas” (nekustamā īpašuma kadastra Nr. 8070 010 0182) tiek atsavināts saskaņā ar Likuma 6.panta pirmo daļu. 2015. gada 29. jūlija Ķekavas novada pašvaldības atzinumā Nr.1-7/15/1779 „Atzinums par zemes vienību izmantošanu pēc īpašumu daļu atsavināšanas valsts autoceļa izbūvei” norādīts, ka pēc valsts autoceļu būvniecības/rekonstrukcijas projektu realizācijai nepieciešamās nekustamā īpašuma „Vairas” (kadastra numurs 8070 010 0182) zemes vienības daļas 0,0469 ha platībā atsavināšanas (jaunizveidotais nekustamais īpašums „Vairas C” ar kadastra numuru 8070 010 0208 un zemes vienības kadastra apzīmējums 8070 010 0099), atlikusī īpašuma daļa ar zemes vienības kadastra apzīmējumu 8070 010 0098 0,0228 ha platībā atrodas Satiksmes infrastruktūras objektu teritorijā, atrodas ārpus ciemu teritorijām, pie tam, ciemu robežu paplašināšana, nosakot apbūvei atbilstošus funkcionālos zonējumus, nav paredzēta. Savukārt, saskaņā ar spēkā esošajiem normatīvajiem aktiem Lauksaimniecības teritorijas un Mežsaimniecības teritorijas jaunveidojamā minimālā platība ir 2 ha, tādējādi nākotnē minēto zemes vienību 0,0228 ha platībā nebūs iespējams reāli izmantot.Nekustamajam īpašumam „Vairas” (nekustamā īpašuma kadastra Nr. 8070 010 0182) ir noteikti šādi apgrūtinājumi (saskaņā ar Nekustamā īpašuma valsts kadastra informācijas sistēmas datiem):* ekspluatācijas aizsargjoslas teritorija gar elektrisko tīklu kabeļu līniju – 0,0047 ha platībā;
* vides un dabas resursu ķīmiskās aizsargjoslas teritorija ap pazemes ūdens ņemšanas vietu – 0,0228 ha platībā;
* ceļa servitūta teritorija – 0,0001 ha platībā.

Pamatojoties uz Likuma 9.pantu un Ministru kabineta 2011. gada 15. marta noteikumu Nr.204 „Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu” 36.1.apakšpunktu, Satiksmes ministrija ar 2017. gada 24.marta lēmumu Nr.03-14/987 apstiprināja taisnīgas atlīdzības apmēru par nekustamo īpašumu „Vairas C” (nekustamā īpašuma kadastra Nr. 8070 010 0208) – zemes vienību (zemes vienības kadastra apzīmējums 8070 010 0099) 0,0469 ha platībā un nekustamo īpašumu „Vairas” (nekustamā īpašuma kadastra Nr. 8070 010 0182) – zemes vienību (zemes vienības kadastra apzīmējums 8070 010 0098) 0,0228 ha platībā – Ķekavas pagastā, Ķekavas novadā, nosakot to 2 558,00 *euro*, tai skaitā:- nekustamo īpašumu „Vairas C” (nekustamā īpašuma kadastra Nr. 8070 010 0208) – zemes vienību (zemes vienības kadastra apzīmējums 8070 010 0099) 0,0469 ha platībā 1 721,00 *euro*;- nekustamo īpašumu „Vairas” (nekustamā īpašuma kadastra Nr. 8070 010 0182) – zemes vienību (zemes vienības kadastra apzīmējums 8070 010 0098) 0,0228 ha platībā 837,00 *euro*.Nekustamā īpašuma īpašniece nav sniegusi informāciju par to vai piekrīt, vai nepiekrīt nekustamā īpašuma „Vairas C” (nekustamā īpašuma kadastra Nr. 8070 010 0208) un nekustamā īpašuma „Vairas” (nekustamā īpašuma kadastra Nr. 8070 010 0182) atsavināšanai atbilstoši aprēķinātajam atlīdzības apmēram.Saskaņā ar zemesgrāmatas datiem nekustamajam īpašumam „Vairas” (nekustamā īpašuma kadastra Nr. 8070 010 0182) ir divas atzīmes – vērsta 9 675,21 *euro* piedziņa. Piedzinējs: SIA „Rīgas namu pārvaldnieks”, reģistrācijas numurs 4103362321. Pamats – zvērināta tiesu izpildītāja Kalvja Dūrīša 2015.gada 1.septembra nostiprinājuma lūgums, Rīgas pilsētas Zemgales priekšpilsētas tiesas 2015.gada 28.jūlija izpildu raksts lietā Nr.C31401513.– vērsta 519,64 euro un 6 % gadā piedziņa. Piedzinējs – SIA “Latvijas namsaimnieks”, reģistrācijas numurs 40003261579. Pamats – zvērināta tiesu izpildītāja Rolanda Veinberga 2017.gada 29.marta nostiprinājuma lūgums, Rīgas pilsētas Vidzemes priekšpilsētas tiesas 2017.gada 6.marta izpildu raksts lietā Nr.C30814316. Parādu saistību pārņemšana, atsavinot nepieciešamo nekustamu īpašumu nav paredzēta. Attiecīgi, saskaņā ar Likuma 13.pantu ir gatavojams likumprojekts par nepieciešamās nekustamā īpašuma atsavināšanu.2017. gada 7. jūnijā Ministru kabinets ir pieņēmis rīkojumu Nr.302 “Par nekustamo īpašumu pirkšanu valsts galvenā autoceļa projekta “E67/A7 Ķekavas apvedceļš” īstenošanai (turpmāk – rīkojums Nr.302). Nekustamajam īpašumam “Vairas” (nekustamā īpašuma kadastra Nr. 8070 010 0182) saskaņā ar Likuma 10.panta pirmo daļu zemesgrāmatā ir ierakstīta atzīme – aizliegums atsavināt un apgrūtināt nekustamo īpašumu. Aizliegums noteikts par labu Latvijas valstij Latvijas Republikas Satiksmes ministrijas personā.Pēc rīkojuma Nr.302 pieņemšanas valsts akciju sabiedrība “Latvijas Valsts ceļi” (turpmāk – LVC) saskaņā ar Likuma 11.pantā noteikto 2017. gada 24. jūlijā nosūtīja nekustamā īpašuma īpašniecei un zvērinātiem tiesu izpildītājiem Kalvim Dūrītim un Rolandam Veinbergam paziņojumu Nr.4.9/8161 ar uzaicinājumu 30 dienu laikā no dienas, kad tas saņemts, paziņot par iespēju noslēgt līgumu par nekustamā īpašuma labprātīgu atsavināšanu un līdz 2017.gada 1.septembrim iesniegt LVC zvērināta notāra apliecinātu paziņojumu par institūcijas noteiktās atlīdzības sadali. Paziņojumam tika pievienota rīkojuma Nr.302 izdruka un pirkuma līguma projekts.Pēc minētā paziņojuma saņemšanas Likumā noteiktajā termiņā nekustamā īpašuma īpašniece telefoniski ir norādījusi, ka nevienosies ar zvērinātu tiesu izpildītājiem un slēgs līgumu par nekustamā īpašuma labprātīgu atsavināšanu vienīgi tādā gadījumā, ja atlīdzība par atsavinātajiem nekustamajiem īpašumiem pilnā apmērā tiks pārskaitīta viņai.Pēc paziņojuma saņemšanas noteiktajā termiņā līdz 2017.gada 1.septembrim LVC nav iesniegts notariāli apliecināts vai elektroniski parakstīts paziņojums par atlīdzības sadali. LVC vairākkārt ir vērsušies pie nekustamā īpašuma īpašnieces, gan klātienē, gan telefoniski, skaidrojot atsavināšanas procesu, lai noslēgtu līgumu par nekustamā īpašuma labprātīgu atsavināšanu.Ņemot vērā, ka, atbilstoši Likuma 11.panta sestajai daļai nav iesniegts notariāli apliecināts vai elektroniski parakstīts paziņojums par atlīdzības sadali, kā arī līgums par nekustamā īpašuma labprātīgu atsavināšanu nav noslēgts, ir izpildīti Likuma 13.pantā noteiktie priekšnoteikumi likumprojekta par nekustamā īpašuma piespiedu atsavināšanu sabiedrības vajadzībām virzīšanai izskatīšanai Saeimā.Labums, ko sabiedrība iegūs, nosakot nekustamā īpašuma “Vairas C” (nekustamā īpašuma kadastra Nr. 8070 010 0208) un nekustamā īpašuma „Vairas” (nekustamā īpašuma kadastra Nr. 8070 010 0182) īpašniecei pamattiesību ierobežojumu, ir lielāks par indivīda interesēm nodarīto kaitējumu, jo šajā gadījumā minētie nekustamie īpašumi ir nepieciešami īpašu sabiedrības interešu un publisku mērķu sasniegšanai – transporta infrastruktūras būvniecībai, kas nodrošinās satiksmes kustības drošību un efektīvu transporta plūsmu valsts galveno autoceļu tīklā.Ar valsts galvenā autoceļa projektu “E67/A7 Ķekavas apvedceļš” paredzēts pa jaunu vietu izbūvēt Ķekavas apvedceļu, atslogojot transporta plūsmu caur apdzīvotu vietu Ķekava. Projekta ietvaros paredzēts likvidēt vienlīmeņa pieslēgumus, nodrošinot nokļūšanu uz autoceļu tikai pa divlīmeņu satiksmes mezgliem.Nekustamais īpašums “Vairas C” (nekustamā īpašuma kadastra Nr. 8070 010 0208) 0,0469 ha platībā nepieciešams valsts galvenā autoceļa trases izbūvei, un iespēja izmainīt ceļa konstrukcijas izvietojumu tā, lai tas neskartu nekustamo īpašumu “Vairas C” (nekustamā īpašuma kadastra Nr. 8070 010 0208), tika vērtēta, un tika konstatēts, ka autoceļa trases projektēšana citā vietā prasītu tehniski sarežģītākus un apjomīgākus risinājumus, un ievērojami sadārdzinātu projekta izmaksas. Ņemot vērā iepriekš minēto, kā arī valsts galvenā autoceļa projekta E67/A7 “Ķekavas apvedceļš” īstenošanas nozīmīgumu, nepieciešams iegūt īpašumā minēto nekustamo īpašumu “Vairas C” (nekustamā īpašuma kadastra Nr. 8070 010 0208) un papildus nekustamo īpašumu “Vairas” (nekustamā īpašuma kadastra Nr. 8070 010 0182), kas izdarāms, pieņemot atsevišķu likumu par nekustamo īpašumu piespiedu atsavināšanu sabiedrības vajadzībām.Nekustamais īpašums “Vairas C” (nekustamā īpašuma kadastra Nr. 8070 010 0208) un papildus nekustamais īpašums “Vairas” (nekustamā īpašuma kadastra Nr. 8070 010 0182) pēc likumprojekta spēkā stāšanās normatīvajos aktos noteiktajā kārtībā tiks ierakstīti zemesgrāmatā uz valsts vārda Satiksmes ministrijas personā.Saskaņā ar Likuma 15.pantu, īpašuma tiesības uz nekustamo īpašumu, kas atsavināts, pamatojoties uz likumu, pāriet valstij, un šīs tiesības varēs nostiprināt zemesgrāmatā pēc tam, kad būs stājies spēkā likums par nekustamā īpašuma atsavināšanu un Satiksmes ministrija samaksājusi atlīdzību – deponējusi zvērināta tiesu izpildītāja depozīta kontā, vai noguldījusi atlīdzību bankas kontā Likuma 33.pantā noteiktajā kārtībā.Saskaņā ar Likuma 27.panta pirmajā un otrajā daļā noteikto īpašniecei ir tiesības apstrīdēt Satiksmes ministrijas noteikto atlīdzības apmēru.Normatīvajos aktos noteiktajā kārtībā īpašniecei ir tiesības iesniegt konstitucionālo sūdzību par nekustamā īpašuma daļas atsavināšanu. |
| 3. | Projekta izstrādē iesaistītās institūcijas | Satiksmes ministrija un valsts akciju sabiedrība „Latvijas Valsts ceļi”. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017.gads** | Turpmākie trīs gadi (euro) |
| **2018** | **2019** | **2020** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |
| 1.2. valsts speciālais budžets |
| 1.3. pašvaldību budžets |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets |
| 2.2. valsts speciālais budžets |
| 2.3. pašvaldību budžets |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets |
| 3.2. speciālais budžets |
| 3.3. pašvaldību budžets |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets |
| 5.2. speciālais budžets |
| 5.3. pašvaldību budžets |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | 0 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Projektam nav ietekmes uz valsts budžetu, jo papildus līdzekļi no valsts budžeta nav nepieciešami. Izdevumi, kas saistīti ar nepieciešamā nekustamā īpašuma atsavināšanu un ierakstīšanu zemesgrāmatā tiks segti no valsts budžetā Satiksmes ministrijas budžeta programmas 23.00.00 "Valsts autoceļu fonds" apakšprogrammā 23.06.00 "Valsts autoceļu pārvaldīšana, uzturēšana un atjaunošana" paredzētajiem līdzekļiem. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satiksmes ministrija un valsts akciju sabiedrība „Latvijas Valsts ceļi”. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

Satiksmes ministrs U.Augulis

Vīza: valsts sekretārs K.Ozoliņš

V.Putāns, 67028149

varis.putans@lvceli.lv